Tiwsatin n tsekla tartart d tid i-d yusan deg yedles abarrani, akka am yedles neɣ tasekla tafransist, maḥsub d tid ur nelli ara deg tansayit, ama d tin n umezgun, tullizt, neɣ ula d tin n ungal.Ɣef waya ad tent- i-d naf ur sɛint ara lqaleb i ɣef ara sendent, tuget deg-sent uɣent-d rruḥ seg tmucuha. Amusnaw (A.) Bunfur yura-d deg uḥric-a:  tuget n wungalen i d-yeffɣen ar ass-a,ur llin siwa d tullisin ɣezzifen, acku ungal aqbayli ur yesɛi ara lqaleb anaṣli i ɣef ara isenned, segmi iḍrisen imenza i d- yeffɣen s teqbaylit uɣen-d rruḥ seg tmucuha, neɣ seg wallusen imectaḥ iqerben ɣer tullisin wala ɣer wungalen1